ศึกนี้ใครชนะ? เรตติ้ง ทีวีดิจิทัล ช่องไหนยืนหนึ่งเวลาทองไพรม์ไทม์
แม้ช่วงครึ่งปีแรกของปี 2563 สถานการณ์ช่องทีวีดิจิทัลของไทยจะโดนโควิด-19 เล่นงานจนสั่นสะเทือนทั้งวงการเพราะเม็ดเงินโฆษณาจากสปอนเซอร์ลดลง สินค้าต่างๆ ได้รับผลกระทบจากสถานการณ์โควิดงบในการซื้อโฆษณาจึงน้อยลงรายงานข่าวระบุ ในช่วงวิกฤติโควิด เม็ดเงินโฆษณาลดลง 10% จาก 10756 ล้านบาทเหลือ 9700 ล้านบาทแต่ในวิกฤติดังกล่าวกลับเป็นโอกาสของช่องทีวีดิจิทัลต่างๆ เพราะพบว่า คนดูโทรทัศน์เพิ่มขึ้น 15% เรตติ้งเฉลี่ยทีวีดิจิทัลเพิ่มขึ้นถึง 20%ช่องไหนยืนหนึ่ง ไพรม์ไทม์เวลาทองเรียกเรตติ้งช่วงเวลาไพรม์ไทม์ยังยืนหนึ่งในการเรียกเรตติ้ง แม้พฤติกรรมผู้บริโภคอาจจะเปลี่ยนไป การดูโทรทัศน์ถูกปรับตามไลฟ์สไตล์ส่วนบุคคล แต่ ไพรม์ไทม์ ก็ยังเป็นช่วงเวลาทองที่จะเรียกเรตติ้งให้แต่ละช่องทีวีดิจิทัลได้เป็นอย่างดีหลายคนอาจจะยังไม่แน่ใจว่าเวลาไพรม์ไทม์ๆ ที่ชอบพูดถึงกันนี่คือช่วงเวลาไหนกันแน่ ไพรม์ไทม์ (prime time) คือ ช่วงเวลายอดนิยม สำหรับวงการโทรทัศน์คือช่วงเวลาที่มีผู้ชมมากที่สุด เป็นช่วงเวลาที่สถานีโทรทัศน์ทำรายได้จากค่าโฆษณามากที่สุดสำหรับเวลาไพรม์ไทม์ในไทย คือช่วงเวลา 19.00-22.30 น. ของทุกวัน และเนื้อหาที่ได้รับความนิยมส่วนมากในช่วงเวลาไพรม์ไทม์ได้แก่ ละคร รายการข่าว และรายการวาไรตี้และความที่เป็นช่วงเวลาไพรม์ไทม์ที่มีผู้ชมมากที่สุด และช่องทำรายได้จากค่าโฆษณาได้มากที่สุด วันนี้จึงชวนมาดูกันหน่อยว่า ช่องไหนทำได้ดีบ้างในช่วงเวลานี้ซึ่งหากเปิดเรตติ้งทีวีดิจิทัลในปี 2563 ที่เดินทางมา 7 เดือน จาก 18 ช่อง 10 อันดับช่องทีวีดิจิทัลที่ติดอันดับ TOP ในช่วงเวลาไพรม์ไทม์ 19.00-22.30 น. มีดังนี้1.ช่อง 7 5.6862.ช่อง 3 3.1473.ไทยรัฐทีวี 2.6584.โมโน 29 2.4975.อมรินทร์ทีวี 2.2716.ช่องวัน 1.8847.เวิร์คพอยท์ทีวี 1.6938.ช่อง 8 0.6809.เนชั่นทีวี 0.51910.โมเดิร์นไนน์ทีวี 0.473ที่มา : นีลเส็นดูที่ชาร์ตเรตติ้งเฉลี่ย 7 เดือนแล้ว ก็แน่นอนไม่พลิกโผว่า เรตติ้งในช่วงไพรม์ไทม์อันดับหนึ่งยังตกเป็นของยักษ์ใหญ่เจ้าเดิม ช่อง 7 ที่ยังอยู่ในแรงกิ้งอย่างเหนียวแน่น ได้เรตติ้งไป 5.686 ทิ้งห่างอันดับสองอย่างอีกช่องยักษ์ใหญ่ ช่อง 3 พอดูจริงๆ การรั้งอันดับสองไม่ใช่เรื่องน่าตกใจของช่อง 3 เพราะเรตติ้งเรียงอันดับแบบนี้มาเนิ่นนาน ช่อง 7 ที่หนึ่ง ช่อง 3 ที่สอง แต่สิ่งที่น่ากังวลของช่อง 3 น่าจะเป็นตัวเลขเรตติ้งที่ช่อง 7 ฉีกทิ้งห่างเกินไป โดยช่อง 3 ได้ 3.147 ห่างจากช่อง 7 ที่ได้ 5.686 ห่างกันถึง 2.539 ซึ่งอีก 5 เดือนหลังของปีต่อจากนี้ช่อง 3 จะต้องเร่งสปีดตัวเองขยับช่องว่างให้เข้ามาใกล้ที่สุด ไม่ใช่โดนทิ้งห่างไปอีกมาดูที่อันดับสาม งานนี้อันดับมีเปลี่ยนเล็กน้อย ที่ผ่านมาช่อง โมโน 29 ที่มีจุดแข็งอย่างภาพยนตร์ฮอลลีวูดระดับบล็อกบลัสเตอร์ยืนระยะอยู่ในอันดับสามแบบไม่ค่อยมีใครก้าวขึ้นมาท้าชิงเท่าไร แต่ 7 เดือนแรกของปี 2563 ไทยรัฐทีวี ก้าวขึ้นมาคว้าอันดับ 3 ไปครอง ได้เรตติ้ง 2.658 ห่างจากช่อง 3 อันดับสองเพียง 0.489 ขณะที่โมโนทีวีอันดับสี่ ก็จี้มาที่ 2.497ขณะที่อันดับห้าตกเป็นของ อมรินทร์ทีวี เรตติ้งอยู่ที่ 2.271 ซึ่งที่ผ่านมา สงครามข่าวของช่องอมรินทร์ทีวีและไทยรัฐทีวีถูกจับตามองว่าขับเคี่ยวกันมาตลอด เพราะรายการข่าวถือเป็นไม้เด็ดช่วงไพรม์ไทม์ทั้งสองช่อง แต่สุดท้ายเมื่อถึงเวลาทีเด็ดทีขาด ไทยรัฐทีวี ฉีกหนีชนะ อมรินทร์ทีวี ไปด้วยเรตติ้ง 2.658 ต่อ 2.271ล้วงลึก เจาะข้อมูล ว่าด้วยเรตติ้งไทยรัฐทีวีการก้าวขึ้นมาเป็นอันดับสามบนชาร์ตเรตติ้งช่วงเวลาไพรม์ไทม์ในช่วง 7 เดือนแรกของ ไทยรัฐทีวี หากลงลึกลงไปดูเรตติ้งรายเดือน ในเดือน ก.ค. ไทยรัฐเรตติ้งอยู่ที่ 3.115 จากเดือน ม.ค. ได้ 1.990 ในช่วงเวลาไม่กี่เดือนเติบโตขึ้นถึง 57%จุดนี้แสดงให้เห็นว่าสถานการณ์โควิด-19 ส่งผลดีต่อเรตต้ิงช่องไทยรัฐทีวี เพราะมีอัตราการเติบโตของเรตติ้งในเส้นไพรม์ไทม์สูงขึ้นอย่างโตเนี่อง โดยสามารถทำได้ถึง 2.539 ในเดือน มี.ค. และโตเป็น 2.894 ในเดือน เม.ย. ซึ่งในเดือนเม.ย.ที่คนไทยอยู่บ้านหยุดเชื้อเพื่อชาติ ไทยรัฐทีวี มีเรตติ้งเป็นอันดับสองในชาร์ตเรตติ้งในช่วงเวลาไพรม์ไทม์ซึ่งรายการที่ทำเรตติ้งยืนหนึ่งในช่วงเวลาไพรม์ไทม์ของ ไทยรัฐทีวี คือรายการ ไทยรัฐนิวส์โชว์ โดยในวันที่ 19 มิ.ย. สามารถทำเรตต้ิงได้สูงสุดของช่องอยู่ที่ 4.488 จากข่าว หมอปลาขึ้นภูเหล็กไฟ จุดพบร่างน้องชมพู่เจาะลึกขยี้กันลงไปอีกย้อนไปในเดือน ม.ค.63 เรตติ้งไทยรัฐทีวีในช่วงไพรม์ไทม์อยู่ที่อันดับห้า ในเดือน ก.พ. อันดับขยับมาอยู่ที่สี่ เดือน มี.ค.คงที่อันดับสี่ เดือน เม.ย.พุ่งขึ้นมาถึงอันดับสอง ก่อนที่ พ.ค.จะมาอยู่อันดับสาม และยืนระยะคงที่ได้ถึงเดือน ก.ค.ส่งให้ค่าเฉลี่ย 7 เดือนแรกของปี 2020 เรตติ้งช่อง 32 ไทยรัฐทีวี รั้งอยู่อันดับสามและหากลงลึกไปยังที่มาของเรตติ้งจะพบว่า ไทยรัฐทีวี ก้าวสู้จุด ป่าล้อมเมือง เข้าไปทัชใจคนต่างจังหวัดได้เรียบร้อย เพราะช่องไทยรัฐทำเรตติ้งได้ดีในต่างจังหวัดทั้งตัวเมือง (Urban) และชนบท (Rural)โดยพิจารณาตัวเรตต้ิงในไตรมาสแรกของปี 2020 ในวันธรรมดาทำเรตติ้งกทม.ได้ 2.2 /ตัวเมือง 2.30 ชนบท 2.15 และในไตรมาสสอง กทม.ได้ 2.9 ตัวเมือง 3.40 ชนบท 3.00ไทยรัฐทีวีมีฐานผู้ชมกลุ่มในเมืองและชนบทเติบโตสูงขึ้นในช่วงไพรม์ไตรมาสสอง ทั้งวันธรรมดาและสุดสัปดาห์ โดยเฉพาะวันธรรมดา เติบโตจากไตรมาสแรก สูงที่สุดในกลุ่มคนเมืองถึง 113% รองมาคือ ชนบทที่เติบโต 90% และกทม.เติบโตขึ้น 92% ซึ่งเป็นผลมาจากการนำเสนอข่าว น้องชมพู่ ซึ่งเป็นประเด็นที่คนไทยให้ความสนใจจุดแข็งแต่ละช่อง สร้างความต่างโกยเรตติ้งจุดแข็งที่เป็นจุดขายของแต่ละช่อง เป็นอีกเรื่องที่น่าสนใจในการโกยความนิยม ถ้ามองจาก Top 5 ในชาร์ตเรตติ้ง ช่อง 7 กับช่อง 3 ถือเป็นช่องใหญ่ที่ยืนหยัดในสังคมไทยในมาหลายทศวรรษ จุดยืนของช่องในใจผู้ชมแข็งปั๋ง การยืนหยัดในเรตติ้งอันดับหนึ่งและอันดับสองเป็นเรื่องที่โค่นยาก ก็คงต้องถือเป็นโจทย์ใหญ่ของช่องดิจิทัลอื่นๆ ที่ต้องพยายามขึ้นไปเบียดทั้งสองช่องให้ได้อย่างค่อยเป็นค่อยไป ค่อยๆ แทรกซึมแต่หากดูที่อันดับสาม สี่ ห้า จะเห็นเลยว่าช่องที่มีจุดยืนของแบรนด์ที่ชัดเจนจะรอด ภาษาการตลาดก็คือช่องต้องมี Brand Positioning ชัดเจน วางตำแหน่งตัวเองแตกต่างกับช่องคู่แข่ง ต้องมีจุดยืนของช่องชัดว่า ถ้าผู้ชมนึกถึงช่องนี้ ต้องนึกถึงอะไรไทยรัฐทีวี=ข่าว นึกถึงข่าว เวลาเกิดเหตุการณ์สถานการณ์ร้อน นึกถึงช่องไทยรัฐทีวีโมโนทีวี=หนัง หาหนังหาซีรีส์ดู ต้องนึกถึงช่องโมโนอมรินทร์ทีวี=พุทธอภิวรรณ ทุบโต๊ะข่าวของ พุทธอภิวรรณ คือสิ่งที่ผู้ชมนึกถึงอมรินทร์ทีวีแน่นอน หลายช่องอาจเน้นความหลากหลาย ละครก็จะเอา รายการวาไรตี้ก็ด้วย ข่าวก็หวังแบ่งชิ้นเค้กด้วยคน แต่สุดท้ายมันกลายเป็นเป็ด ทำได้ทุกอย่าง แต่ไม่สุดสักทาง อาจถึงเวลาที่แต่ละช่องต้องเริ่มสร้างจุดขายให้ตัวเองให้แข็งแกร่งสักเรื่อง อยู่ตัวแล้วจึงค่อยๆ ขยายไปยังฐานอื่นเพราะไม่งั้น อาจกลายเป็นอยากได้หมดแต่อดทุกทาง.ผู้เขียน : ดินสอเขียนฟ้ากราฟิก :Supassara Taiyansuwan
ช่วงเวลาไพรม์ไทม์ยังยืนหนึ่งในการเรียกเรตติ้ง แม้พฤติกรรมผู้บริโภคจะเปลี่ยนถูกปรับตามไลฟ์สไตล์ส่วนบุคคล แต่ไพรม์ไทม์ก็ยังเป็นช่วงเวลาทองที่เรียกเรตติ้งและเม็ดเงินโฆษณา งานนี้ช่องไหนยืนหนึ่ง
เรตติ้ง,special content,เรตติ้งช่อง7,เรตติ้งช่อง3,ทีวีดิจิทัล,เรตติ้งไทยรัฐทีวี,ไทยรัฐทีวี,ละคร